Satre Hill

Satre Hill er et skihoppanlegg ved byen Salisbury i det nordvestre hjørnet av delstaten Connecticut, USA. Det består av tre hoppbakker med størrelse K65, K30 og K20. Anlegget er eid av Salisbury Winter Sports Association.Skisprungschanzen-Archiv: Salisbury (besøkt 24. januar 2017)

Skihopping i Salisbury tok til da de norske brødrene John, Olav og Magnus SætreHarold "Cork" Anson: Jumping through time - A history of ski jumping in the United States and Southwest Canada. Port Hole Publications, Florence, Oregon 2010. ISBN 978-0-9768107-7-3 (s. 81) fra TrysilU.S. Ski & Snowboard Hall of Fame and Museum: Magnus Satre  (besøkt 24. januar 2017) kom dit på 1920-tallet. Den første hoppbakken på stedet ble tatt i bruk i 1927, og ble senere oppkalt etter Sætre-brødrene. Bakken hadde USAs nasjonale mesterskap i skihopping i 1933. Den ble modernisert i 1950 og hadde USA-mesterskapet igjen i 1952.

I 2009 ble Salisbury tildelt ungdomsskistevnet Junior Olympics for 2011 under forutsetning av at hoppbakken ble fornyet. Etter at byen hadde vedtatt å gi økonomiske garantier, samlet skiklubben inn over 700 000 dollar til ombyggingen.Hartford Courant: Salisbury's Ski Jumping Tradition Continues  (20. februar 2011, besøkt 24. januar 2017)Only A Game: Salisbury: 1 Town, 1 Ski Jump, 53 Junior Olympians (26. februar 2011, besøkt 24. januar 2017) Det gamle tårnet av tre ble erstattet av en ny stålkonstruksjon i 2010, og det ble også bygd nytt dommertårn.Eastern Ski Jumping & Nordic Combined Foundation, Inc.: Let's watch the progress of the New Satre Hill Tower  (bildeserie 2009-2011, besøkt 24. januar 2017)

Bakkerekorden i K65-bakken er 73,5 meter, satt av Evan Bliss (USA) 12. februar 2011.

Referanser

Kategori:Hoppbakker i USA
Kategori:Sport i Connecticut
Kategori:Byggverk i Connecticut